rakkomandazzjoni għat-tieni qari

dwar il-pożizzjoni komuni tal-Kunsill għall-adozzjoni ta' regolament tal-Parlament Ewropew u tal-Kunsill rigward l-Istrument Finanzjarju għall-Ambjent (LIFE+)

Kumitat għall-Ambjent, is-Saħħa Pubblika u s-Sikurezza ta' l-Ikel

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komunimaġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komunimaġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(Dan it-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b'tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (per eżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' kodeċiżjoni: it-tieni qari)

Il-Parlament Ewropew ,

– wara li kkunsidra l-pożizzjoni komuni tal-Kunsill (6284/1/2006 – C6‐0226/2006 ),

– wara li kkunsidra l-pożizzjoni tiegħu fl-ewwel qari

Testi Adottati , 7.7.2005, P6_TA(2005)0291 . dwar il-proposta tal-Kummissjoni lill-Parlament u lill-Kunsill ( COM(2004)0621 )

Għadha mhix ippubblikata fil-ĠU.

– wara li kkunsidra l-proposta emendata tal-Kummissjoni ( COM(2004)0621 /2)

Għadha mhix ippubblikata fil-ĠU.

– wara li kkunsidra l-Artikolu 251(2) tat-Trattat KE,

– wara li kkunsidra l-Artikolu 62 tar-Regoli ta' Proċedura tiegħu,

– wara li kkunsidra r-rakkomandazzjoni għat-tieni qari tal-Kumitat għall-Ambjent, is-Saħħa Pubblika u Sikurezza ta' l-Ikel (A6 0288/2006),

Japprova l-pożizzjoni komuni kif emendata;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Pożizzjoni komuni tal-Kunsill

(1) Il-protezzjoni ambjentali hija waħda mill-objettivi ċentrali stabbiliti fid-dikarazzjonijiet dwar il-prinċipji gwida għal żvilupp sostenibbli li adotta l-Kunsill Ewropew .

Hija prijorità għall-ko-finanzjament Komunitarju u għandha tiġi finanzjata primarjament permezz ta' l-istrumenti finanzjarji orizzontali Komunitarji, inklużi l-Fond għall-Iżvilupp Reġjonali Ewropew, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali, il-Programm Kwadru għall-Kompetittività u l-Innovazzjoni, il-Fond Ewropew għas-Sajd u s-seba' Programm Kwadru għar-Riċerka.

(1) Il-protezzjoni ambjentali hija waħda mid-dimensjonijiet importanti ta' l- żvilupp sostenibbli ta' l-Unjoni Ewropea .

Hija prijorità għall-ko-finanzjament Komunitarju u għandha tiġi finanzjata primarjament permezz ta' l-istrumenti finanzjarji orizzontali Komunitarji, inklużi l-Fond għall-Iżvilupp Reġjonali Ewropew, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali, il-Programm ta' Qafas għall-Kompetittività u l-Innovazzjoni, il-Fond Ewropew għas-Sajd u s-seba' Programm ta' Qafas għar-Riċerka.

Ġustifikazzjoni

L-objettiv ta' żvilupp sostenibbli huwa stipulat fit-Trattati, aktar milli fil-konklużjonijiet tal-Kunsill Ewropew.

Għalhekk ikun aktar xieraq li ssir referenza għall-prinċipju b'mod ġenerali.

(4) Il-miżuri u l-proġetti finanzjati taħt LIFE+ għandhom jissodisfaw il-kriterji ta' eliġibbiltà sabiex jiżguraw l-aħjar użu possibbli tal-fondi Komunitarji.

B'mod partikolari, għal dik il-parti tal-baġit suġġetta għall-amministrazzjoni delegata, il-miżuri u l-proġetti għandhom jissodisfaw kriterji addizzjonali ta' eliġibbiltà sabiex jiġi żgurat il-valur miżjud Ewropew u sabiex jiġi evitat il-finanzjament ta' attivitajiet rikorrenti, bħal operazzjonijiet ta' kuljum.

Il-miżuri u l-proġetti għandhom jissodisfaw kriterji addizzjonali ta' eliġibbiltà sabiex jiġi żgurat il-valur miżjud Ewropew u sabiex jiġi evitat il-finanzjament ta' attivitajiet rikorrenti, ħlief fejn attivitajiet bħal dawn ikollhom valur ta' dimostrazzjoni ċar jew funzjoni ta' varar (start-up).

Ġustifikazzjoni

B'konformità ma' emendi oħra li jħassru l-prinċipju ta' amministrazzjoni delegata.

Filwaqt li l-ispirtu tat-test huwa korrett, il-mod kif inhu mqiegħed il-kliem huwa oneruż wisq.

Ħafna proġetti ta' valur miżjud Ewropew leġittimu bħal ma huma l-proġetti ta' dimostrazzjoni jirrikjedu t-twettiq ta' attivitajiet ta' kuljum.

It-test propost inaqqas ir-riskju ta' l-esklużjoni ta' attivitajiet leġittimi filwaqt li jibqa' jsostni l-kundizzjoni li l-gvernijiet m'għandhomx jużaw il-fondi ta' LIFE+ għal attivitajiet ta' rutina li għandhom jiġu finanzjati mill-baġits nazzjonali.

(5) Fil-qasam tan-natura u l-bijodiversità, l-implimentazzjoni stess tal-politika Komunitarja u l-leġiżlazzjoni Komunitarja tipprovdi qafas għal valur miżjud Ewropew.

Il-miżuri u proġetti ta' l-aħjar prattika jew ta' dimostrazzjoni, inklużi dawk relatati mal-ġestjoni u t-tfassil tas-siti Natura 2000, għandhom ikunu eliġibbli għal finanzjament Komunitarju taħt LIFE+, ħlief fejn ikunu eliġibbli għal finanzjament taħt strumenti finanzjarji Komunitarji oħrajn.

Il-Kummissjoni se tilħaq tipproduċi reviżjoni tal-kontribuzzjoni ta' dawn l-istrumenti kumplimentari għall-iffinanzjar ta' Natura 2000 qabel ma ssir ir-revizjoni tal-Qafas Finanzjarju ta' l-2008/9 bil-għan li LIFE+ jiġi adattat għall-bidliet meħtieġa u jkun assigurat livell għoli ta' kofinanzjament Komunitarju.

Ġustifikazzjoni

Il-Kummissjoni stmat li n-netwerk Natura 2000 jiswa €6.1 biljun biex jiġi finanzjat kull sena.

Il-Kummissjoni rrakkomandat b'suċċess it-twassil tal-ħtieġa tal-kofinanzjament permezz ta' "l-approċċ integrat", prinċipalment bl-użu ta' strumenti oħra bħal ma huma l-fondi Strutturali, il-fondi għas-Sajd u l-Iżvilupp Rurali, filwaqt li l-vojt jimtela permezz ta' LIFE+.

Madankollu ma hemm l-ebda garanzija li dan l-approċċ integrat se jirnexxi.

Għalhekk, huwa meħtieġ li dan l-approċċ jilħaq jiġi rivedut qabel ma ssir ir-reviżjoni tal-baġit ta' l-UE.

Premessa 5 a (ġdida)

(5a) F'Malahide, fl-2004, l-Istati Membri qablu li hemm bżonn li jiġu stabbiliti arrangamenti li jiżguraw finanzjament adegwat għan-netwerk Natura 2000, inkluż il-kofinanzjament Komunitarju.

Peress li dan ir-Regolament se jiffinanzja biss l-aħjar prattika jew miżuri ta' dimostrazzjoni relatati ma' mmaniġġjar tas-siti tan-Natura 2000, il-Kummissjoni u l-Istati Membri jridu jiżguraw li jkunu disponibbli fondi suffiċċjenti permezz ta' strumenti oħra għall-immaniġġjar tan-netwerk, li l-infiq annwali għalih huwa stmat għal madwar € 6 100 miljun għall-UE kollha.

Ġustifikazzjoni

Emenda 3 ta' l-ewwel qari f'forma mmodifikata.

(20) Il-miżuri implimentattivi li l-Kummissjoni jkollha s-setgħa li tadotta bis-saħħa ta' dan ir-Regolament huma miżuri ta' amministrazzjoni relatati ma' l-implimentazzjoni ta' programm b' implikazzjonijiet sostanzjali għall-baġit fis-sens ta' l-Artikolu 2(a) tad-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni .

Għandhom għalhekk jiġu adottati ċerti miżuri implimentattivi skond il-proċedura amministrattiva prevista fl-Artikolu 4 ta' dik id-Deċiżjoni.

Madankollu, dan ir-Regolament jistabbilixxi qafas ġenerali u sejjer japplika għal seba' snin.

Il-prijoritajiet Komunitarji u nazzjonali x'aktarx jevolvu b'mod sinifikattiv matul dan il-perjodu.

Dan ir-Regolament ukoll jiddifferixxi ħafna deċiżjonijiet essenzjali għal programmi strateġiċi pluriennali u programmi ta' ħidma annwali nazzjonali.

Tali kwistjonijiet huma ta' tħassib kritiku għall-Istati Membri individwali u huma ta' importanza kruċjali għall-politika ambjentali nazzjonali tagħhom.

Huwa għalhekk iktar xieraq li ċerti miżuri oħrajn jiġu adottati skond il-proċedura regolatorja prevista fl-Artikolu 5 tad-Deċiżjoni 1999/468/KE, sabiex l-Istati Membri jkollhom l-għażla li jressqu l-miżuri proposti għal konsiderazzjoni quddiem il-Kunsill.

Il-proċedura regolatorja hija adatta wkoll għall-adozzjoni ta' emendi għall-Annessi ma' dan ir-Regolament, li jispeċifikaw dispożizzjonijiet essenzjali, partikolarment il-miżuri eliġibbli għall-finanzjament, u għat-twaqqif ta' regoli ta' implimentazzjoni lil hinn mill-miżuri tekniċi espliċitament imsemmija fir-Regolament,

(20) Dan ir-Regolament jiddifferixxi ħafna deċiżjonijiet essenzjali għal programmi strateġiċi pluriennali u programmi ta' ħidma annwali nazzjonali.

Il-proċedura regolatorja hija adatta wkoll għat-twaqqif ta' regoli ta' implimentazzjoni lil hinn mill-miżuri tekniċi espliċitament imsemmija f'dan ir- Regolament .

Il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE tat-28 ta' Ġunju 1999 li tistipula l-proċeduri għall-eżerċizzju ta' setgħat implimentattivi konferiti lill-Kummissjoni 1 għandha tapplika għall-adozzjoni u għall-emenda possibbli ta' programmi strateġiċi pluriennali mfassla skond l-Artikolu 6(1) ta' dan ir-Regolament u għall-adozzjoni ta' emendi għall-Annessi ta' dan ir-Regolament, li jispeċifikaw dispożizzjonijiet importanti, b'mod partikulari l-miżuri eliġibbli għall-finanzjament, sabiex iż-żewġ dirgħajn ta' l-awtorità leġiżlattiva jkunu jistgħu jiskrutinizzaw miżuri bħal dawn qabel ma jiġu adottati.

1 ĠU L 184, 17.7.1999, p 23.

1 ĠU L 184, 17.7.1999, p.

Deċiżjoni kif emendata mid-Deċiżjoni tal-Kunsill tas-17 ta' Lulju 2006 (2006/512/KE) (ĠU L 200, 22.7.2006, p.

Ġustifikazzjoni

Konsistenza ma' emendi ta' qabel.

Din hija emenda konsegwenzjali ta' l-emendi fl-Artikolu 14(2) u l-Artikolu 15(1).

Artikolu 3, paragrafu 2 a (ġdid)

Il-Kummissjoni għandha tiżgura li se jitqiesu l-proġetti interreġjonali u transkonfinali fil-programmi ta' xogħol annwali nazzjonali, b'mod speċjali fejn il-koperazzjoni transkonfinali hija essenzjali sabiex tkun assigurata l-konservazzjoni ta' l-ispeċi.

Ġustifikazzjoni

Rijintegrazzjoni parzjali ta' l-emenda 14 mill-ewwel qari.

Il-proġetti transnazzjonali u interreġjonali huma eżempju ewlieni tal-valur miżjud Ewropew u għandhom jiġu promossi.

Hemm riskju li, bl-approċċ ta' l-ipprogrammar u bil-baġit żgħir u diżappuntanti allokat għal LIFE+, jinħoloq diżinċentiv għall-Istati Membri biex japprovaw proġetti transnazzjonali peress li dan ikun ifisser "flus sejrin għand il-ġirien".

Għalhekk, il-Kummissjoni għandha tiżgura li l-proġetti transkonfinali jibqgħu jiġu finanzjati.

Artikolu 4, paragrafu 2, punt ( c a ) (ġdid)

(ca) li jikkontribwixxu għall-iżvilupp u l-implimentazzjoni effettiva tal-politiki sabiex tingħeleb it-theddida li qed jiffaċċjaw in-natura u l-bijodiversità minħabba l-bidla fil-klima, sabiex tissaħħaħ il-kapaċità ta' l-ekosistemi li jirkupraw minn bidliet fil-klima u sabiex ikun iffaċilitat l-adattament tagħhom għal bidliet fil-klima;

Ġustifikazzjoni

Il-bidla fil-klima hija theddida serja għall-bijodiversità u għalhekk dan għandu jkun iddikjarat b'mod ċar fl-objettivi ta' l-intestatura "In-Natura u l-Bijodiversità".

Jekk Stat Membru jiddeċiedi hekk, l-ispejjeż tal-persunal għandhom ikunu eliġibbli għal ko-finanzjament Komunitarju bil-kondizzjoni li:

(a) fil-każ ta' aġenziji nazzjonali, tali finanzjament Komunitarju jirrappreżenta mhux aktar minn 2% tal-kontribut Komunitarju għall-programm ta' ħidma annwali nazzjonali ta' l-Istat Membru għas-sena konċernata.

Il-persunal konċernat għandu jkun qiegħed iwettaq kompiti addizzjonali li l-amministrazzjonijiet nazzjonali ma wettqux qabel in konnessjoni ma' l-implimentazzjoni ta' programmi Komunitarji;

(b) l-ispejjeż tas-salarji tal-ħaddiema taċ-ċivil jistgħu jiġu finanzjati biss sakemm dawn ikunu relatati ma' l-ispiża ta' l-attivitajiet għall-implimentazzjoni tal-proġett li l-awtorità pubblika relevanti ma kinetx twettaq kieku l-proġett konċernat ma sarx.

Il-persunal konċernat għandu jkun sekondat b'mod speċifiku għal proġett u għandu jirrappreżenta spiża addizzjonali fir-rigward tal-persunal permanenti eżistenti.

imħassar

Ġustifikazzjoni

Il-persunal sekondat mill-Istati Membri li s'issa kien responsabbli għall-immaniġġjar tal-programm għandu jkompli l-istess ħidma.

Madankollu, dan bl-ebda mod ma jfisser li għandu jiġi impjegat aktar persunal jew li għandu jitħallas mill-baġit tal-Komunità għal dan il-għan.

Il-Kummissjoni għandha tfassal l-ewwel programm strateġiku pluriennali għall-perjodu 2007 sa 2010 u t-tieni programm strateġiku pluriennali għall-perjodu 2011 sa 2013.

Dawn il-programmi għandhom jiddefinixxu l-objettivi prinċipali, l-oqsma prijoritarji ta' azzjoni, it-tip ta' miżuri u r-riżultati mistennija għall-finanzjament Komunitarju fir-rigward ta' l-objettivi u l-kriterji stabbiliti fl-Artikoli 1, 3 u 4.

Huma għandhom jinkludu allokazzjonijiet bejn l-Istati Membri u jindikaw dawk il-partijiet tal-baġit suġġetti għal amministrazzjoni ċentrali diretta u dawk suġġetti għal amministrazzjoni delegata skond l-Artikolu 7(2).

Għall-inqas 80% tal-baġit għandu jkun suġġett għall-amministrazzjoni delegata.

Il-Kummissjoni għandha tfassal l-ewwel programm strateġiku plurijennali għall-perjodu 2007 sa 2010 u , wara reviżjoni li tqis l-objettivi stipulati, it-tieni programm strateġiku plurijennali għall-perjodu 2011 sa 2013.

Ġustifikazzjoni

Emenda orizzontali: il-programmi LIFE irnexxielhom jippruvaw il-valur tagħhom bħala mezzi effettivi ta' immaniġjar b'konformità ma' l-objettivi tal-programm.

Dan ifisser li l-apporċċ maniġerjali kurrenti għandu jkompli, minħabba li kemm l-amministraturi u kif ukoll l-uffiċjali diġà familjari miegħu.

L-allokazzjonijiet ta' l-Istati Membri għall-parti tl-baġit suġġetta għal immaniġġjar iddelegat għandhom ikunu mingħajr preġudizzju għall-proċedura baġitarja annwali stipulata fl-Artikolu 11(3).

Il-Kummissjoni għandha tibbaża dawn l-allokazzjonijiet fuq il-kriterji li ġejjin:

(a) popolazzjoni:

(i) (i) il-popolazzjoni totali ta' kull Stat Membru.

Għandha tiġi attribwita peżatura ta' 50% lil dan il-kriterju; u

(ii) id-densità tal-popolazzjoni ta' kull Stat Membru, sa limitu li jkun id-doppju tad-densità medja tal-popolazzjoni ta' l-UE.

Għandha tiġi attribwita peżatura ta' 5% lil dan il-kriterju;

(b) natura u bijodiversità:

(i) l-erja totali tas-siti ta' importanza Komunitarja għal kull Stat Membru, espressa bħala proporzjon ta' l-erja totali tas-siti ta' importanza Komunitarja.

Għandha tiġi attribwita peżatura ta' 25% lil dan il-kriterju; u

(ii) il-proporzjon tat-territorju ta' Stat Membru kopert minn siti ta' importanza Komunitarja relattivament għall-proporzjon tat-territorju Komunitarju kopert minn siti ta' importanza Komunitarja.

Għandha tiġi attribwita peżatura ta' 20% lil dan il-kriterju;

Hekk kif id-data rilevanti tkun disponibbli għall-Istati Membri kollha, il-Kummissjoni għandha tagħmel il-kalkoli għan-natura u l-bijodiversità abbażi kemm tas-siti ta' importanza Komunitarja kif ukoll taż-żoni ta' protezzjoni speċjali, filwaqt li jiġi evitat l-għadd doppju.

Barra minn hekk, il-Kummissjoni tista' tagħmel allokazzjonijiet addizzjonali lil Stati Membri li ma jmissux mal-baħar.

L-ammont totali ta' tali allokazzjonijiet ma għandux ikun aktar minn 3% tal-baġit totali delegat.

Madankollu, il-Kummissjoni għandha tiżgura li ebda allokazzjoni ta' Stat Membru ma tkun inqas minn minimu xieraq ta' bejn EUR 1 u 3 miljun kull sena, b'kont meħud tad-densità tal-popolazzjoni, tan-nefqa ambjentali, tal-ħtieġa ambjentali u tal-kapaċità ta' assorbiment.

imħassar

Ġustifikazzjoni

Fi ħdan il-qafas ta' programmi strateġeiċi plurijennali imsemmija fil-paragrafu 1, l-Istati Membri għandhom, għall-parti tal-baġit suġġetta għal delegazzjoni, jippreżentaw lill-Kummissjoni abbozzi tal-programmi ta' ħidma annwali nazzjonali għal kull sena fil-perjodi 2007 sa 2010 u 2011 sa 2013

Għall-iskop li jiġu mfassla programmi strateġeiċi plurijennali imsemmija fil-paragrafu 1, l-Istati Membri għandhom jippreżentaw lill-Kummissjoni abbozzi tal-programmi ta' ħidma annwali nazzjonali għal kull sena fil-perjodi 2007 sa 2010 u 2011 sa 2013.

Dawn għandhom, bħala minimu u għal kull sena:

(a) jidentifikaw oqsma ta' prijorità filwaqt li jqisu l-ħtiġijiet fuq perjodu ta' żmien twil identifikati;

(b) ifissru l-objettivi nazzjonali speċifiċi;

(c) jiddiskrivu l-miżuri li għandhom jiġu finanzjati u kif jissodisfaw il-kriterji ta' eliġibbiltà stipulati fl-Artikolu 3;

(d) jipprovdu stimi ta' l-ispejjeż; u

(e) jiddiskrivu l-qafas ta' monitoraġġ propost.

(d) jipprovdu stimi ta' l-ispejjeż; u

L-Istati Membri jistgħu jinkludu miżuri transnazzjonali fl-abbozz tal-programmi ta' ħidma annwali nazzjonali tagħhom.

L-Istati Membri għandhom jinkludu miżuri transnazzjonali fl-abbozz tal-programmi ta' ħidma annwali nazzjonali tagħhom.

Ġustifikazzjoni

Għall-implimentazzjoni ta' programmi plurijennali, il-Kummissjoni jeħtieġ li jkollha biżżejjed informazzjoni biex tkun tista' tqis b'mod xieraq il-bżonnijiet u l-potenzjal ta' l-Istati Membri.

Ladarba tinġabar din l-informazzjoni, il-programmi jkunu jistgħu jitfasslu.

Il-Kummissjoni għandha tikkonsulta ma' l-Istati Membri dwar l-abbozz ta' programmi strateġiċi pluriennali fi ħdan il-Kumitat imsemmi fl-Artikolu 14(1).

Il-programmi għandhom jiġu adottati skond l-Artikolu 15(1)(a).

Għall-programmi strateġiċi pluriennali għall-perjodu mill-2007 sa 2010, l-adozzjoni għandha sseħħ mill-iktar fis possibbli, u mhux iktar tard minn tliet xhur wara d-dħul fis-seħħ ta' dan ir-Regolament.

Il-Kummissjoni għandha tikkonsulta ma' l-Istati Membri dwar l-abbozz ta' programmi strateġiċi plurijennali fi ħdan il-Kumitat imsemmi fl-Artikolu 14(1) u fi ħdan il-Kumitat msemmi fl-Artikolu 20 tad-Direttiva 92/43/KEE .

Il-programmi għandhom jiġu adottati skond l-Artikolu 15(1a).

Għall-programmi strateġiċi plurijennali għall-perjodu mill-2007 sa 2010, l-adozzjoni għandha sseħħ mill-iktar fis possibbli, u mhux iktar tard minn tliet xhur wara d-dħul fis-seħħ ta' dan ir-Regolament.

Il-Kummissjoni għandha tiddisponi għall-parteċipazzjoni pubblika dwar l-abbozz tal-programmi strateġiċi plurijennali.

Ġustifikazzjoni

Il-Kumitat għall-Ambjenti Naturali għandu jiġi konsultat ukoll minħabba l-importanza tal-baġit allokat għall-protezzjoni tal-bijodiversità u tan-natura.

Il-Kummissjoni għandha tikkonsulta lill-Istati Membri fuq bażi bilaterali dwar l-abbozz ta' programmi ta' ħidma annwali nazzjonali, bil-ħsieb ta' l-adozzjoni ta' programmi ta' ħidma annwali nazzjonali skond l-Artikolu 15(1)(b).

L-Istati Membri għandhom jippreżentaw abbozzi tal-programmi ta' ħidma annwali nazzjonali għall-2007 lill-Kummissjoni mill-iktar fis possibbli, u mhux aktar tard minn tliet xhur wara l-adozzjoni ta' l-ewwel programm strateġiku pluriennali .

Huma għandhom, kif meħtieġ, jippreżentaw programmi ta' ħidma annwali nazzjonali għas-snin sussegwenti, u aġġornamenti ta' abbozzi diġà preżentati, skond il-programm stabbilit skond l-Artikolu 15(2)(b).

Il-Kummissjoni għandha tikkonsulta lill-Istati Membri fuq bażi bilaterali dwar l-abbozz ta' programmi ta' ħidma annwali nazzjonali wara konsultazzjoni mal-Kumitat msemmi fl-Artikolu 20 tad-Direttiva 92/43/KEE , bil-ħsieb ta' l-adozzjoni ta' programmi ta' ħidma annwali nazzjonali skond l-Artikolu 15(1)(b).

L-Istati Membri għandhom jippreżentaw abbozzi tal-programmi ta' ħidma annwali nazzjonali għall-2007 lill-Kummissjoni mill-iktar fis possibbli, u mhux aktar tard minn tliet xhur wara l-adozzjoni ta' l-ewwel programm strateġiku plurijennali .

L-Istati Membri għandhom jiddisponu għall-parteċipazzjoni pubblika dwar l-abbozz tal-programmi nazzjonali annwali skond id-dispożizzjonijiet tad-Direttiva 2003/35/KE.

Ġustifikazzjoni

Il-Kumitat għall-Ambjenti Naturali għandu wkoll jingħata l-opportunità li jesprimi l-opinjonijiet tiegħu dwar programmi nazzjonali peress li parti prinċipali tal-baġit delegat għandu jikkonċerna komponiment Natura u Bijodiversità.

L-Istati Membri għandhom jiżguraw li l-aġenziji nazzjonali jimplimentaw il-programmi ta' ħidma annwali nazzjonali adottati skond l-Artikolu 15(1)(b).

L-aġenziji nazzjonali għandhom jistiednu applikazzjonijiet ta' proġetti għall-implimentazzjoni tal-miżuri stipulati fil-programmi ta' ħidma annwali nazzjonali.

Huma għandhom jiżguraw li l-proġetti jissodisfaw il-kriterji disposti fl-Artikolu 3, fil-waqt li jagħtu prijorità lil dawk il-proġetti li jagħmlu l-akbar kontribut għall-kisba ta' l-objettivi ta' dan ir-Regolament.

imħassar

Ġustifikazzjoni

Konsistenza ma' emendi ta' qabel.

Aġenziji nazzjonali għandhom jirrapportaw lill-Kummissjoni dwar l-implimentazzjoni ta' programmi ta' ħidma annwali nazzjonali.

Huma għandhom jagħmlu r-rapporti finali tal-proġett imsemmija fl-ARtikolu 12(1), jew it-taqsiriet tagħhom, disponibbli għall-pubbliku.

Il-Kummissjoni għandha tippubblika regolarment listi ta' proġetti finanzjati permezz ta' LIFE+, inklużi deskrizzjoni qasira ta' l-objettivi u tar-riżultati miksuba u taqsira tal-fondi li ntefqu.

Hija għandha tagħmel dan billi tuża midja u tekonoloġiji adattati, inkluż l-Internet.

Ġustifikazzjoni

Konsistenza ma' emendi ta' qabel.

Il-Kummissjoni tista' tiddeċedi li tafda parti mill-implimentazzjoni tal-baġit lil aġenziji nazzjonali magħżula bi ftehim ma' l-Istat Membru konċernat abbażi ta' l-Artikolu 54(2)(ċ) tar-Regolament Finanzjarju u skond il-kriterji ta' l-għażla disposti fl-Anness II ta' dan ir-Regolament.

imħassar

Ġustifikazzjoni

B'konformità ma' emendi oħra li jħassru l-prinċipju ta' amministrazzjoni delegata.

Dan ir-Regolament ma għandhux jiffinanzja miżuri li jaqgħu fi ħdan il-kriterji ta' eliġibbiltà ta', jew li jirċievu għajnuna għall-istess skop minn, strumenti finanzjarji Komunitarji oħra, inklużi l-Fond ta' Żvilupp Reġjonali Ewropew, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali, il-Programm Kwadru dwar il-Kompetittività u l-Innovazzjoni, il-Fond tas-Sajd Ewropew, u s-seba' Programm Kwadru ta' Riċerka.

Il-benefiċjarji skond dan ir- Regolament għandhom jipprovdu informazzjoni dwar finanzjament li huma jkunu rċivew mill-baġit tal-Komunità u dwar l-applikazzjonijiet tagħhom, li jkunu għaddejjin għall-finanzjament, lill-Kummissjoni fir-rigward ta' miżuri finanzjarji ċentrali jew lill-aġenzija nazzjonali fir-rigward ta' miżuri delegati.

Għandhom jinstabu sinerġiji u komplementarjetà ma strumenti Komunitarji oħra.

Dan ir-Regolament ma għandhux jiffinanzja miżuri li jaqgħu fi ħdan il-kamp ta' pllikazzjoni prinċipali ta', jew li jirċievu għajnuna għall-istess skop minn, strumenti finanzjarji Komunitarji oħra, inklużi l-Fond ta' Żvilupp Reġjonali Ewropew, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali, jew il-Fond tas-Sajd Ewropew.

Il-benefiċjarji skond dan ir-Regolament għandhom jipprovdu informazzjoni dwar finanzjament li huma jkunu rċivew mill-baġit tal-Komunità u dwar l-applikazzjonijiet tagħhom, li jkunu għaddejjin għall-finanzjament, lill-Kummissjoni.

Il-Kummissjoni għandha tiżgura koordinazzjoni u komplementarjetà ma strumenti Komunitarji oħra.

Ġustifikazzjoni

Il-programmi taħt il-Programm ta' Qafas għar-riċerka u l-Programm ta' Qafas dwar l-Innovazzjoni u l-Kompetittività jistgħu joperaw b'mod komplementarju għal dawk imwettqa taħt il-programm LIFE+.

Għalhekk din m'hijiex raġuni biex jiġu esklużi minn finanzjar jekk il-mira hija li jinkisbu programmi integrati.

Il-pakkett finanzjarju għall-implimentazzjoni ta' LIFE+ għandu jiġi ffissat bħala wieħed ta' EUR 1 854 372 000 għall-perjodu mill-1 ta' Jannar 2007 sal-31 ta' Diċembru 2013.

Il-pakkett finanzjarju għall-implimentazzjoni ta' LIFE+ għandu jiġi ffissat bħala wieħed ta' EUR 1 911 000 000 (fi prezzijiet ta' l-2004) għall-perjodu mill-1 ta' Jannar 2007 sal-31 ta' Diċembru 2013.

Ġustifikazzjoni

Il-€ 100 miljun extra li kien sar ftehim dwarhom fil-kuntest ta' FINP għal intestatura 2 għandu jiġi assenjat bi sħiħ lil LIFE+ biex ikopri l-ispejjeż ta' dimostrazzjoni relatata ma' N2000 u attivitajiet ta' mmaniġġjar ta' bijodiversità.

Il-Kummissjoni żiedet biss 50 miljun ma' l-ammont li kellu jirriżulta mid-deċiżjoni tal-Kunsill Ewropew.

Il-€ 50 miljun l-oħra li issa twarrbu mill-Kummissjoni għall-marġini ta' intestatura tal-baġit għandhom għalhekk jiġu miżjuda ma' LIFE+.

Aktar minn hekk it-tqassim dettaljat indikattiv tal-Kummissjoni kif muri fil-Fiche 94 REV1 (prezzijiet ta' l-2004) isemmi ammont ta' 1 861 miljun u mhux 1 854.

Allura l-ammont għandu jkun ta' 1 861 + 50 miljun = 1 911 miljun (prezzijiet ta' l-2004).

Mill-inqas 40% tar-riżorsi tal-baġit għal LIFE+ għandhom jiġu allokati għal miżuri li jappoġġaw il-konservazzjoni tan-natura u tal-bijodiversità.

Mill-inqas 55% tar-riżorsi tal-baġit għal LIFE+ għandhom jiġu allokati għal miżuri li jappoġġjaw il-konservazzjoni tan-natura u tal-bijodiversità.

Ġustifikazzjoni

LIFE+ huwa strument finanzjarju mill-aktar importanti għall-ħarsien ta' l-ambjent u, b'mod partikulari, għan-natura u l-bijodiversità.

L-ammont ta' € 100 miljun iżjed li ġie negozjat matul il-Perspettiva Finanzjarja kien intenzjonat għal Natura 2000.

Minn dak iż-żmien 'l hawn l-importanza li għandu LIFE+ għan-natura u għall-bijodiversità żdiedet minħabba n-nuqqas ta' provvediment adegwat madwar il-parti l-kbira ta' l-Ewropa taħt il-fondi Strutturali u dawk għas-Sajd u l-Iżvilupp Rurali, pereżempju fl-abbozzi ta' dokumenti għall-ipprogrammar.

Għal kwalunkwe miżura u proġett finanzjat minn LIFE+, il-benefiċjarju għandu jippreżenta, lill-Kummisjoni fir-rigward ta' miżuri finanzjati ċentralment jew lill-aġenzija nazzjonali fir-rigward ta' miżuri delegati, rapporti tekniċi u finanzjarji dwar il-progress tax-xogħol.

Għandu jiġi preżentat ukoll rapport finali fi żmien tliet xhur mit-tlestija tal-proġett.

Għal kwalunkwe miżura u proġett finanzjat minn LIFE+, il-benefiċjarju għandu jippreżenta, lill-Kummisjoni fir-rigward ta' miżuri li jirċievu finanzjament , rapporti tekniċi u finanzjarji dwar il-progress tax-xogħol.

Ġustifikazzjoni

Ir-rapporti għandhom jiġu preżentati lill-korp responsabbli għall-iffinanzjar.

Mingħajr preġudizzju għall-verifiki li jsiru mill-Qorti ta' l-Awdituri flimkien mal-korpi jew dipartimenti kompetenti tal-verifika nazzjonali skond l-Artikolu 248 tat-Trattat, jew għal kwalunkwe ispezzjoni li ssir skond l-Artikolu 279(1)(b) tat-Trattat, l-uffiċjali u persunal ieħor tal-Kummissjoni għandhom jagħmlu kontrolli fuq il-post , inklużi kontrolli ta' kampjuni, fuq proġetti finanzjati taħt LIFE+, b'mod partikolari sabiex jivverifikaw il-konformità mal-kriterji ta' eliġibbiltà stipulati fl-Artikolu 3.

Mingħajr preġudizzju għall-verifiki li jsiru mill-Qorti ta' l-Awdituri flimkien mal-korpi jew dipartimenti kompetenti tal-verifika nazzjonali skond l-Artikolu 248 tat-Trattat, jew għal kwalunkwe spezzjoni li ssir skond l-Artikolu 279(1)(b) tat-Trattat, l-uffiċjali u persunal ieħor tal-Kummissjoni għandhom jagħmlu spezzjonijiet għal għarrieda, inklużi kontrolli ta' kampjuni, fuq proġetti finanzjati taħt LIFE+, b'mod partikulari sabiex jivverifikaw il-konformità mal-kriterji ta' eliġibbiltà stipulati fl-Artikolu 3 , u sabiex jevalwaw il-kontribuzzjoni tagħhom għall-objettivi tal-politiki tal-UE.

Ġustifikazzjoni

L-ispezzjonijiet għal għarrieda mill-Kummissjoni għandhom jivverifikaw u jevalwaw sa fejn irnexxew l-objettivi tal-politika ta' l-UE kif ukoll il-proċeduri finanzjarji.

Artikolu 14, paragrafu 2a (ġdid)

Fejn issir referenza għal dan il-paragrafu, għandhom japplikaw l-Artikoli 5a u 7 tad-Deċiżjoni 1999/468/KE kif emendata mid-Deċiżjoni tal-Kunsill tas-17 ta' Lulju 2006 (2006/512/KE).

Ġustifikazzjoni

Wara l-introduzzjoni tad-dispożizzjonijiet il-ġodda għall-komitoloġija (Deċiżjoni tal-Kunsill tas-17 ta' Lulju 2006), huwa meħtieġ li l-leġiżlazzjoni pendenti tiġi adottata.

Din l-emenda tintroduċi l-"proċedura regolatorja bi skrutinju" l-ġdida lill-programm LIFE+ .

Il-Kummissjoni għandha tadotta dawn il-miżuri f'konformità mal-proċedura msemmija fl-Artikolu 14 (2):

Il-Kummissjoni għandha tadotta dawn il-miżuri f'konformità mal-proċedura msemmija fl-Artikolu 14(2):

(a) sabiex jiġu adottati u, jekk meħtieġ, jiġu emendati programmi strateġiċi pluriennali mfassla skond l-Artikolu 6(1);

(b) sabiex jiġu adottati u, jekk meħtieġ, jiġu emendati programmi ta' ħidma annwali nazzjonali bbażati fuq abbozzi li Stati Membri jkunu ppreżentaw skond l-Artikolu 6(3);

(c) sabiex jiġu miżjuda miżuri ma' l-Anness I jew jiġi emendat l-Anness II; u

(d) sabiex jiġu stabbiliti regoli dettaljati meħtieġa għall-implimentazzjoni ta' dan ir-Regolament.

(d) sabiex jiġu stabbiliti regoli dettaljati meħtieġa għall-implimentazzjoni ta' dan ir-Regolament, minbarra miżuri ta' applikazzjoni ġenerali intenzjonati biex jemendaw elementi li m'humiex essenzjali ta' dan ir-Regolament, fi ħdan it-tifsira tad-deċiżjoni tal-Kunsill tas-17 ta' Lulju 2006 (2006/512/KE).

Id-deċiżjonijiet ta' implimentazzjoni li jissemmew hawn taħt għandhom jittieħdu f'konformità mal-proċedura msemmija fl-Artikolu 14 (2a):

(a) sabiex jiġu adottati u, jekk meħtieġ, jiġu emendati programmi strateġiċi plurijennali mfassla skond l-Artikolu 6(1); u

(b) sabiex jiżdiedu miżuri ma' l-Anness.

Ġustifikazzjoni

Fil-każ ta' LIFE+, il-proċedura regolatorja bi skrutinju l-ġdida għandha tapplika għall-adozzjoni tal-programmi strateġiċi plurijennali u ta' l-Anness I li jiddefinixxi l-miżuri eliġibbli għall-iffinanzjar.

Huma miżuri "kważi legiżlattivi" fi ħdan it-tifsira tad-Deċiżjoni 2006/512/KE.

Il-Kummissjoni għandha tadotta dawn il-miżuri f'konformità mal-proċedura msemmija fl-Artikolu 14 (3):

Il-Kummissjoni għandha tadotta dawn il-miżuri f'konformità mal-proċedura msemmija fl-Artikolu 14(3):

(a) sabiex jiġi deċiż li tiġi delegata l-implimentazzjoni tal-baġit lil aġenzija jew aġenziji nazzjonali skond l-Artikolu 7(2) u sabiex tiġi kkonfermata l-konformità ta' l-aġenzija jew aġenziji mal-kriterji ta' selezzjoni disposti fl-Anness II;

(b) sabiex jiġu speċifikati l-format, il-kontenut u d-dati ta' preżentazzjoni għall-abbozzi tal-programmi ta' ħidma annwali nazzjonali għall-finijiet ta' l-Artikolu 6(3) u tar-rapporti msemmija fl-Artikolu 6(7);

(b) sabiex jiġu speċifikati l-format, il-kontenut u d-dati ta' preżentazzjoni għall-abbozzi tal-programmi ta' ħidma annwali nazzjonali għall-finijiet ta' l-Artikolu 6(3);

(c) sabiex jiġu determinati il-forma, il-kontenut u r-riċevituri tar-rapporti msemmija fl-Artikolu 12(1); u

(c) sabiex jiġu determinati il-forma u l-kontenut tar-rapporti msemmija fl-Artikolu 12(1); u

(d) sabiex jiġu stabbiliti indikaturi li jgħinu fil-monitoraġġ ta' miżuri finanzjati minn LIFE+.

Ġustifikazzjoni

Konsistenza ma' emendi ta' qabel.

Anness I, punt 1, frażi introduttorja

1. fir-rigward tal-baħit suġġett għal amministrazzjoni ċentrali diretta:

imħassra

Ġustifikazzjoni

Konsistenza ma' emendi ta' qabel.

(a) ċerti attivitajiet operattivi ta' NGOs li jkunu primarjament attivi sabiex jipproteġu u jtejbu l-ambjent fil-livell Ewropew,

(a) attivitajiet operattivi ta' NGOs li jkunu primarjament attivi sabiex jipproteġu u jtejbu l-ambjent fil-livell Ewropew u jkunu involuti fl-iżvilupp u fl-implimentazzjoni tal-politika u tal-leġiżlazzjoni ta' l-UE ,

Ġustifikazzjoni

Emenda 36 tal-PE.

(b) l-iżvilupp u l-manutenzjoni tan-networks u tas-sistemi tal-kompjuter direttament marbuta ma' l-implimentazzjoni tal-politika u tal-leġiżlazzjoni ambjentali tal-Komunità;

(b) l-iżvilupp u l-manutenzjoni tan-networks , tad-'databases' u tas-sistemi tal-kompjuter direttament marbuta ma' l-implimentazzjoni tal-politika u tal-leġiżlazzjoni ambjentali tal-Komunità , b'mod partikulari meta jiġi mtejjeb l-aċċess pubbliku għal informazzjoni ambjentali ;

Ġustifikazzjoni

Emendi 12 u 42 tal-PE għall-Artikolu 2.

Anness I, punt 2, frażi introduttorja

2. fir-rigward tal-baħit suġġett għal amministrazzjoni ċentrali diretta:

imħassra

Ġustifikazzjoni

Konsistenza ma' emendi ta' qabel.

(c) għajnuna għall-bini tal-kapaċità;

(c) għajnuna għall-bini u t-titjib tal-kapaċità;

Ġustifikazzjoni

Huwa neċessarju mhux biss li wieħed joħloq għarfien iżda wkoll li dan l-għarfien jitjieb fejn diġà jeżisti.

(h) l-ispejjeż tal-persunal ta' l-aġenziji nazzjonali;

imħassar

Ġustifikazzjoni

Konsistenza ma' emendi ta' qabel.

Dan l-anness huwa mħassar

Ġustifikazzjoni

Konsistenza ma' emendi ta' qabel.

Ix-xogħol magħmul mill-PE fl-ewwel qari tal-proposta għal regolament dwar LIFE+ ġab għadd sinifikattiv ta' riżultati.

Il-Parlament Ewropew għaraf unanimamet li l-istrument finanzjarju Life+ m'huwiex kapaċi jlaħħaq ma' l-isfidi ambjentali.

Ir-riżorsi finanzjarji limitati tiegħu ma jistgħux ilaħħqu ma' l-implimentazzjoni tal-politiki ambjentali kollha li nbdew mill-Unjoni Ewropea.

Il-kwistjoni ewlenija indirizzata matul l-ewwel qari tal-Parlament kienet li jiġi garantit li Natura 2000 ikollha l-mezzi finanzjarji biex tiżgura t-tħaddim effettiv ta' dan in-netwerk eżemplari għall-konservazzjoni, il-ħarsien u l-immaniġġjar in situ tad-diversità bijoloġika Ewropea.

Reġa ġie introdott it-tielet aspett, kif kien ġara għall-istrument Life+ ta' qabel, fil-pożizzjoni komuni tal-Kunsill u fil-komunikazzjoni tal-Kummisjoni dwar pożizzjoni komuni.

Dan l-aspett, Natura u Bijodiversità , se jappoġġja u jippermetti fost affarijiet oħra żvilupp ulterjuri u implimentazzjoni tan-netwerk Natura 2000 inklużi l-ħabitats u l-ispeċji tal-kosti u tal-baħar.

Madankollu, ir-rebħa li kellna dwar is-somma biex tiġi inkluża għall-iffinanzjar ta' Natura 2000 (terz tal-kontribuzzjoni Ewropea għall-21 biljun euro f'finanzjament li stmat il-Kummissjoni) ma ġietx riflessa fil-baġit tal-2007-2013.

Minkejja l-pressjoni kostanti matul in-neġozjati tal-perspettivi finanzjarji, 100 miljun euro biss ġew dedikati għal Life+ Natura 2000.

U filwaqt li din-is somma globali trid titniżżel taħt l-istrument Life+, hemm nuqqas ta' 50 miljun euro.

Biex dan jiġi rranġat, qiegħda titressaq emenda li titlob biex terġa' tiddaħħal is-somma ta' 100 miljun euro approvata matul in-negozjati dwar il-perspettivi finanzjarji

Barra minn hekk, anki jekk il-garanzija ta' kofinazjament ta' Natura 2000 permezz tal-fondi strutturali (bħall-ERDF u l-EAFRD) m'hijiex totalment sodisfaċenti, diġà ttieħdu l-impenji favur proġetti ambjentali u jeħtieġ li jinżammu permezz ta' l-għoti tal-finanzjament Ewropew.

Biex jiġi żgurat li dan iseħħ, qed terġa' titressaq l-emenda 3 ta' l-ewwel qari.

Jekk il-finanzjament ta' Natura 2000 kien ċentrali fir-rapport fl-ewwel qari dwar Life+, partikularment minħabba n-negozjati dwar il-perpspettiva finanzjarja u aġġustament tal-baġit, ir-rapporteur tagħkom tixtieq tikkonċentra t-tieni qari dwar l-aspetti relatati ma' kif jitqassmu l-allokazzjonijiet tar-riżorsi baġitarji.

Il-Kummissjoni qed tipproponi li 80% ta' l-iffinanzjar jiġu allokati lill-Istati Membri.

Dan ifisser li l-valur miżjud Ewropew jintilef kollu, u aktar minn hekk jagħti setgħa mingħajr riserva lill-Istati Membri sabiex isegwu objettivi nazzjonali.

L-eżempju ta' l-iffinanzjar ta' l-ispejjeż tal-persunal huwa tajjeb ħafna.

Fl-opinjoni tar-rapporteur tagħkom, l-iffinanzjar Ewropew għall-ambjent m'għandux jintuża biex jagħmel tajjeb għad-defiċitijiet finanzjarji ta' l-Istati Membri sabiex jiġu finanzjati spejjeż ta' persunal fil-qasam ta' l-ambjent, iżda għandu jintuża biex jiġu implimentati proġetti Ewropej.

Fir-rigward ta' l-implimentazzjoni tal-programm, ir-rapporteur tagħkom hija ta' l-opinjoni li għandha tkun organizzata fuq il-bażi ta' kriterji oġġettivi u mhux fuq il-bażi ta' ridistribuzzjoni awtomatika ta' fondi tal-Komunità lill-Istati Membri.

L-aspett l-ieħor li għandu jerġa' jiġi enfasizzat huwa l-importanza tal-parteċipazzjoni tas-soċjetà ċivili, b'mod partikulari permezz ta' NGOs u kumitati tal-ħabitats, fit-tfassil ta' programmi plurijennali u ta' programmi annwali nazzjonali.

Il-Parlament għandu wkoll, wara l-preżentazzjoni tal-komunikazzjonijiet tal-Kummissjoni, jiġi infurmat dwar il-fażijiet varji ta' l-ipprogrammar.

Il-Parlament għandu jkun jista' jeżerċita s-setgħa ta' skrutinju tiegħu.

Naturalment, Life+ seta' bbenefika minn baġit ambizzjuż.

F'dan il-kuntest, l-istrateġija żviluppata mill-Kummisjoni bl-iskop li tintegra l-aspetti ambjentali ma' strumenti politiċi oħrajn għad trid tiġi ppruvata u ttestjata.

Barra l-istrument finanzjarju, il-Parlament Ewropew għandu bżonn joqgħod attent ħafna għall-mod kif titqies l-istrateġija ta' l-iżvilupp sostenibbli ta' Goteborg fl-iffinanzjar, speċjalment fir-rigward ta' politiki tat-trasport, tas-sajd u ta' l-iżvilupp u rigward miżuri ta' qabel is-sħubija.

Għandna responsabiltà kbira.

Il-bijodiversità hija proċess dinamiku u li ma jieqafx u li jeħtieġ li jiġi appoġġjat.

Billi t-territorji Ewropew jikkostitwixxu xenarju ta' relazzjonjiet bijoloġiċi kumpless, li jgħin biex tiġi żgurata s-sostenibbiltà tas-soċjetajiet tagħna, iz-zoni miżgħudin b'diversità ta' speċji jeħtieġ li tingħatalhom importanza ċentrali.

U billi l-politika Ewropea qiegħda qabel kollox għas-servizz ta' l-interessi tal-popli ta' l-Ewropa, huwa ta' importanza ewlenija li tiġi żgurata għalihom il-preservazzjoni ta' riżorsi essenzjali u li m'humiex sostitwibbli.

Il-bidla klimatika hija l-isfida l-oħra li hemm bżonn li nindirizzaw.

Fil-ġlieda iebsa kontra t-temperaturi li qegħdin jogħlew, Life+ jagħti appoġġ finanzjarju għat-teknoloġiji ġodda, b'mod partikulari dwak maħsuba biex jiksbu effiċenza ta' l-enerġija.

F'dan il-qasam, Life+ għandu jappoġġja miżuri innovattivi li ċ-ċittadini Ewropej jixtiequ jaraw.

Konklużjoni

Ir-rapporteur tagħkom tistieden lill-membri tal-Parlament Ewropew biex jappoġġjaw il-proposti tagħha għall-emendi tat-tieni qari.

Bl-għajnuna ta' l-istrument LIFE+, għandna nibqgħu iffokati fuq l-importanza ta' l-ambjent għall-proġett Ewropew.

L-ambjent huwa l-unki punt ta' riferiment li ċ-ċittadini għandhom fin-nuqqas ta' direzzjoni fl-Ewropa u fin-nuqqas ta' fiduċja fl-istituzzjonijiet tal-Komunità.

PROĊEDURA

Pożizzjoni komuni tal-Kunsill għall-adozzjoni ta' regolament tal-Parlament Ewropew u tal-Kunsill rigward l-Istrument Finanzjarju għall-Ambjent (LIFE+)

Data ta' l-ewwel qari tal-Parlament – numru P

Proposta tal-Kummissjoni

Proposta emendata tal-Kummissjoni

Data tat-tħabbir tal-wasla tal-pożizzjoni komuni fis-seduta plenarja

Kumitat risponsabbli Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)


dwar il-proposta għal regolament tal-Kunsill li jistipula regoli għall-modulazzjoni volontarja ta' pagamenti diretti previsti fir-Regolament (KE) Nru 1782/2003 li jistabbilixxi regoli komuni għal skemi ta' appoġġ dirett fi ħdan il-politika agrikola komuni u jistabbilixxi ċerti skemi ta' appoġġ għall-bdiewa, u jemenda r-Regolament (KE) Nru 1290/2005

Kumitat għall-Biedja u l-Iżvilupp Rurali

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, minbarra fil-każijiet imsemmija fl-Artikoli 105, 107, 161 u 300 tat-Trattat tal-KE u fl-Artikolu 7 tat-Trattat ta' l-UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa sabiex jiġi approvat it-test konġunt

(Dan it-tip ta' proċedura jiddependi fuq il-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' konsultazzjoni)

Il-Parlament Ewropew,

– wara li kkunsidra l-proposta tal-Kummissjoni lill-Kunsill ( COM(2006)0241 )

Għadha mhix ippubblikata fil-ĠU. ,

– wara li kkunsidra l-Artikolu 37 tat-Trattat KE, skond liema artikolu ġie kkonsultat mill-Kunsill ( C6-0235/2006 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkusnidra r-rapport tal-Kumitat għall-Agrikoltura u l-Iżvilupp Rurali kif ukoll l-opinjoni tal-Kumitat għall-Baġit ( A6‐0315/2006 ),

Jiċħad il-proposta tal-Kummissjoni;

Jistieden lill-Kummissjoni sabiex tirtira l-proposta tagħha;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Introduzzjoni

Il-proposta tal-Kummissjoni dwar l-introduzzjoni tal-modulazzjoni volontarja hija bbażata fuq deċiżjoni tal-Kunsill ta' Diċembru 2005 (ara l-konklużjonijiet tal-Kunsill tas-16 ta' Diċembru 2006, paragrafu 63).

L-isfond kien it-tnaqqis fil-fondi għall-iżvilupp rurali li dwarhom il-Kunsill kien qabel minħabba l-pressjoni magħmula mill-Istati tal-1%, b'mod partikulari mir-Renju Unit (madwar € 69 biljun minflok 88 biljun), li kellu jiġi kumpensat parzjalment permezz ta' modulazzjoni volontarja.

Il-Parlament mill-ewwel kien esprima bil-qawwa n-nuqqas ta' qbil tiegħu dwar dan (ara d-Dikjarazzjoni 9 dwar il-Ftehima Interistituzzjonali dwar id-dixxiplina baġitarja u l-immaniġġjar finanzjarju sod ).

Id-deċiżjoni tal-Kunsill tipprevedi wkoll li n-nefqa totali ta' l-UE, inkluża n-nefqa fuq il-politika agrikola, tiġi sottomessa għal check-up .

Il-Parlament Ewropew għandu jipparteċipa b'mod sħiħ fit-tħejjija u fl-implimentazzjoni tar-riżultati (ara d-Dikjarazzjoni 3 tal-Ftehima Interistituzzjonali).

Il-proposta tal-Kummissjoni, li tiddevja parzjalment mid-deċiżjoni tal-Kunsill, tinkludi l-elementi essenzjali li ġejjin:

- L-Istati Membri jistgħu jnaqqsu sa 20% tal-pagamenti kollha diretti taħt modulazzjoni volontarja (il-Kunsill xtaq jinkludi wkoll in-nefqa tas-suq).

- Il-modulazzjoni mhix suġġetta għal ebda kundizzjoni, ħlief li riċevituri żgħar (jiġifieri dawk li jirċievu anqas minn € 5000 f'pagamenti diretti) huma eżenti minnha.

- Il-fondi jistgħu jintużaw b'mod ħieles skond id-dispożizzjonijiet tar-Regolament EAFRD; ir-regoli dwar in-nefqa minima għal kull assi għandhom jiġu osservati (mhux kif ippropona l-Kunsill).

- Il-finanzjament konġunt mhuwiex obbligatorju.

- L-Istati Membri għandhom jiddeċiedu dwar ir-rata tat-tnaqqis għall-perjodu s-sħiħ ta' finanzjament fi żmien xahrejn.

Għadha ma saritx evalwazzjoni ta' l-impatt.

L-Istati Membri jixtiequ ferm li jkun hemm żieda fil-flessibilità, jiġifieri b'mod partikulari li l-fondi ma jibqgħux maħsuba għal assi partikulari, li jiġi estiż il-perjodu tad-dikjarazzjoni, li jkun hemm possibilità li r-rati ta' modulazzjoni jiġu aġġustati waqt il-perjodu finanzjarju, li jkun hemm aktar reġjonalizzazzjoni, eċċ.

Evalwazzjoni

Il-Parlament ma jistax jaqbel mal-proposta billi din:

- tipperikola l-eżistenza ta' ħafna farms,

- tgħawweġ il-kompetizzjoni u tiddiskrimina l-bdiewa fi Stati Membri individwali b'mod li jmur kontra t-Trattat,

- tinvolvi li l-PAK tiġi abbandunata jew rinazzjonalizzata u tabbanduna l-prinċipju ta' solidarjetà kontemplat fil-PAK,

- ma tagħtix kas ta' l-għanijiet Kommunitarji f'zoni rurali,

- hija żbilanċjata u inkoerenti, u

- tikser id-drittijiet tal-parteċipazzjoni tal-PE.

Fl-assenza ta' evalwazzjoni ta' l-impatt jew ta' figuri affidabbli, il-Parlament ma jistax jagħti l-kunsens tiegħu għal dan it-tip ta' bdil drastiku ta' prinċipji.

Ir-rapporteur jinnota li, fir-rapport Böge, il-Parlament ippropona li l-problemi ta' l-iffinanzjar tal-PAK jiġu solvuti permezz ta' ffinanzjar konġunt nazzjonali obbligatorju ta' l-infiq ta' l-ewwel pilastru.

B'dan il-mod, il-wegħdiet magħmula mill-Kapijiet ta' l-Istat u tal-Gvern lill-bdiewa f'Ottubru 2002 kienu jistgħu jitwettqu, mingħajr ma tiġi ddubitata l-politika agrikola komuni (PAK), jiġifieri politika li ġiet deċiża b'mod konġunt fuq livell Ewropew.

Id-deċiżjoni tal-Kunsill tillimita d-dibattitu dwar l-istruttura ta' l-infiq għall-biedja marbuta ma' check-up dwar il-kwistjonijiet ta' modulazzjoni, kif turi l-istqarrija tal-Kummissarju dwar l-espansjoni tal-modulazzjoni obbligatorja wara l-2008.

Jidher ċar li mhux se jkun hemm kunsiderazzjoni sinċiera tal-proposti magħmula mill-Parlament fir-rapport Böge.

Titjib individwali retrospettiv mhux biżżejjed: anzi, eżami sħiħ ta' l-alternattivi kollha possibbli huwa meħtieġ, biex imbagħad jistgħu jiġu maħsuba miżuri koerenti u konsistenti bbażati fuqu.

A) Impatt fuq is-suq agrikolu komuni

Il-modulazzjoni volontarja kif proposta tikser il-prinċipju tal-PAK, tikser id-drittijiet tal-bdiewa konċernati u tipperikola l-futur tal-biedja fl-Ewropa kollha.

Il-proposta tmur kontra l-prinċipju tal-projbizzjoni tad-diskriminazzjoni.

Il-PAK hija bbażata fuq il-prinċipju ta' kundizzjonijiet kompetittivi ugwali u solidarjetà (Artikolu 33 u 34 tat-Trattat KE).

Il-proposta tippermetti disparitajiet kbar nazzjonali u reġjonali fil-kalkolu ta' l-appoġġ għad-dħul tal-Komunità (sa 20%).

Dawn id-disparitajiet mhumiex ibbażati fuq prinċipji oġġettivi.

Ir-regolament ma jipprovdi għall-ebda kundizzjoni (impjiegi, appoġġ għad-dħul għal kull ettaru, eċċ) għall-implimentazzjoni tal-modulazzjoni, u lanqas ma jinkludi proċedura li tassigura li l-pożizzjoni kompetittiva tal-bdiewa konċernati mhix se tiddeterjora b'mod sproporzjonat.

Madankollu, id-differenzjar fis-suq agrikolu komuni rigward l-appoġġ għad-dħul mingħajr l-applikazzjoni ta' l-ebda kriterji oġġettivi tmur kontra l-każistika kostanti tal-Qorti tal-Ġustizzja tal-KE.

Il-ksur huwa aktar gravi minħabba li l-impatt tal-proposta għadu ma ġiex evalwat.

Barra minn hekk, il-proposta tal-Kummissjoni tinvolvi telf ta' dħul sostanzjali għall-bdiewa mingħajr ma tipprovdi l-ebda stima tal-konsegwenzi.

Mill-2008, il-pagamenti diretti jistgħu jitnaqqsu sa terz imqabbel mal-livell tagħhom fl-2003 (20% modulazzjoni volontarja u 5% modulazzjoni obbligatorja, kif ukoll tnaqqis ta' 8% wara s-sħubija tar-Rumanija u l-Bulgarija), u dan minkejja l-fatt li, skond id-deċiżjoni ta' l-2002, il-pagamenti kellhom ikunu assigurati sa l-2013.

It-tnaqqis qed isir fi żmien ta' proċessi diffiċli ta' aġġustament fil-biedja Ewropea (kompetizzjoni akbar fis-suq dinji, riforma ta' organizzazzjonijiet importanti komuni tas-suq, prezzijiet għola tal-materja prima, eċċ.).

Tnaqqis implimentat fil-futur qrib u barra minn hekk fuq skala bħal din ma jwassalx għal aġġustament strutturali, anzi jkisser l-istruttura eżistenti.

Il-bdiewa bħalissa jeħtieġu sigurtà biex ikunu jistgħu jippjanaw.

Żgur li jitilfu kull fiduċja li jista' jkollhom fid-deċiżjonijiet politiċi jekk il-wegħdiet li diġà sarulhom jibqgħu jiġu ddubitati..

B) L-għanijiet ta' l-iżvilupp rurali u l-prinċipji tiegħu

B'differenza mir-regoli applikati fil-każ tal-bqija tal-Fondi Strutturali, u b'differenza mid-dispożizzjonijiet ta' qabel dwar il-modulazzjoni, il-proposta ma tipprovdix għall-iffinanzjar konġunt.

Iżda l-iffinanzjar konġunt huwa strument essenzjali tal-politika strutturali biex jassigura li l-fondi Komunitarji jintużaw skond il-prinċipji ta' effiċjenza u ekonomija u jintefqu biss fi proġetti fejn verament joħolqu valur miżjud.

Fid-dawl tal-problemi perċettibbli ta' ffinanzjar f'xi Stati Membri (eż. l-Portugal), l-iffinanzjar konġunt obbligatorju jkun ifisser li ma hemmx garanzija ta' applikazzjoni uniformi tal-modulazzjoni volontarja, billi d-deċiżjoni tkun tiddependi ħafna mis-sitwazzjoni baġitarja nazzjonali, b'ferm inqas ħsieb dwar is-sitwazzjoni tad-dħul tal-bdiewa jew dwar il-ħtiġijiet taz-zoni rurali.

Għal darb'oħra, dan juri biċ-ċar li l-proposta hija biċċa xogħol li ma ġietx maħsuba sew u li saret malajr wisq, u li tipperikola l-koerenza tal-politika ta' l-iżvilupp rurali u ma tistax tiġi salvata billi jsirilha xi ftit titjib posterjuri..

Iż-żieda fil-flessibiltà, li qed tiġi diskussa fil-Kunsill - per eżempju, li jkun permess li l-fondi ma jibqgħux jiġu maħsuba għal assi partikulari - għandha tiġi rifjutata mill-bidu, għax inkella ma jkun hemm l-ebda garanzija li l-fondi Ewropej jintefqu skond l-għanijiet Ewropej.

Fl-agħar każ, il-proposta tista' twassal sabiex il-fondi totali allokati għaz-zoni rurali jonqsu.

It-tnaqqis fl-ewwel pilastru, li għadu wieħed mill-elementi essenzjali tal-biedja, jista' jintuża biex jieħu post il-fondi ta' ffinanzjar konġunt nazzjonali.

B'kollox, jekk wieħed jikkunsidra l-ewwel u t-tieni pilastru u l-iffinanzjar konġunt flimkien, ikun hemm inqas fondi disponibbli għaz-zoni rurali milli hemm issa.

Il-proposta b'hekk ikollha eżattament ir-riżultat oppost għal dak li allegatament huwa intenzjonat.

C) Ir-rinazzjonalizzazzjoni tal-politika agrikola

20% ta' modulazzjoni tirriżulta f'rinazzjonalizzazzjoni tal-politika agrikola.

B'hekk jibqa' biss politika agrikola komuni rudimentarja.

Il-livell ta' pagamenti diretti b'hekk ikun determinat b'mod sinifikanti mill-Istati Membri, bħal ma jkun it-tqassim tal-fondi Komunitarji li jirriżultaw minn dan.

It-tnaqqis isir kwistjoni ta' deċiżjoni unilaterali mill-Istati Membri; l-ewwel pilastru jsir riżors li jiġi sfruttat fl-interessi finanzjarji nazzjonali.

Ma hemmx kundizzjonijiet biex jipprevjenu d-diskriminazzjoni kontra l-bdiewa jew biex jassiguraw li l-fondi jintużaw biex jeliminaw inugwaljanzi eżistenti jew biex jilħqu għanijiet partikulari Komunitarji.

Fid-dawl tal-wesgħa ta' miżuri proposti fit-tieni pilastru u b'mod partikulari jekk il-Kunsill jadotta proposti aktar radikali, jibqa' biss ftit konsistenza interna fil-politika agrikola komuni.

Bdil ta' prinċipji!

Il-politika agrikola komuni se tiġi rinazzjonalizzata, filwaqt li l-fondi meħtieġa għal dan il-għan se jiġu Komunitarizzati .

Riforma b'effetti qawwi bħal dawn mingħajr konsultazzjoni sħiħa mal-Parlament u mal-persuni li se jiġu affettwati hija inkonċepibbli.

D) Disprezz għall-Parlament

Din il-proposta tinjora, b'mod sfaċċat, id-drittijiet tal-Parlament u ma tistax tiġi aċċettata kif inhi.

Skond Anness III tal-Ftehima Interistituzzjonali, l-infiq għall-iżvilupp rurali huwa klassifikat bħala infiq mhux obbligatorju.

Taħt modulazzjoni volontarja, l-Istati Membri jkunu jistgħu, b'mod unilaterali u mingħajr ma jinvolvu l-Parlament b'mod sħiħ skond ittra Ċ tal-Ftehima Interistituzzjonali, iżidu l-infiq aktar mill-qafas finanzjarju previst fl-Anness I tal-Ftehima Interistituzzjonalib'diversi biljuni ta' Euro.

Bidla radikali bħal din fil-baġit għal infiq mhux obbligatorju mingħajr il-parteċipazzjoni tal-Parlament tmur b'mod ċar kontra l-ispirtu u t-test tal-Ftehima Interistituzzjonali.

L-introduzzjoni tal-modulazzjoni volontarja tippreġudika r-riżultat taċ- check up baġitarju ppjanat għall-2008/2009, li minnu suppost għandhom joħorġu proposti għall-perjodu ta' finanzjament wara l-2013.

Madankollu, skond Dikjarazzjoni Nru 3 tal-Ftehima Interistituzzjonali, iċ- check up u l-proposti kollha li jirriżultaw minnu għandhom ikunu l-frott ta' koperazzjoni mill-qrib mal-Parlament.

Din il-proposta hija kompletament inkompatibbli ma' dan.

Il-Parlament huwa mistenni li jilqa' bis-sħiħ, skond proċedura prevista fl-Artikolu 37 tat-Trattat KE, proposta b'effetti drastiċi adottata mill-Kunsill prattikament bil-moħbi, bit-tama li n-nies ma jilħqux jagħmlu reazzjoni.

Fid-dawl tal-kamp ta' applikazzjoni tal-proposta, il-Kummissjoni, skond il-Ftehima Interistituzzjonali dwar tfassil aħjar tal-liġijiet, missha għamlet evalwazzjoni ta' l-impatt u kkonsultat ċerti setturi.

Kienet ikkommettiet ruħha b'dan il-mod mal-Parlament.

OPINJONI TAL-KUMITAT GĦALL-BAĠIT

għall-Kumitat għall-Agrikoltura u l-Iżvilupp Rurali

Rapporteur għal opinjoni:

ĠUSTIFIKAZZJONI QASIRA

I. L-istorja u l-kontenut tal-proposta

Fil-15 u s-16 ta' Diċembru 2005 l-Kunsill Ewropew fi Brussell adotta dokument bl-isem ta' Il-Kunsill Ewropew fi Brussell 15/16 ta' Diċembru 2005 – Konklużjonijiet tal-Presidenza

Ippubblikat fil-websajt tal-Kunsill ta' l-Unjoni Ewropea: http://www.consilium.europa.eu/ueDocs/cms_Data/docs/pressData/en/ec/87642.pdf li fil-paragrafu 6 taħt it-titolu Prospettivi Finanzjarji fih ir-referenza li ġejja: Il-Kunsill Ewropew laħaq ftehim dwar il-Prospettivi Finanzjarji 2007-2013 kif stipulat fid-dok.

F'dan id-dokument, taħt it-Titolu 2 - Il-Preservazzjoni u l-Immaniġġjar tar-Riżorsi Naturali , l-Istati Membri qablu dwar dan li ġej:

Fid-diskrezzjoni tagħhom, l-Istati Membri jistgħu jittrasferixxu somom addizzjonali minn ħdan dan il-limitu għal programmi ta' żvilupp rurali sa massimu ta' 20% ta' l-ammonti li jaslulhom min-nefqa relatata mas-suq u pagamenti diretti.

Il-Kunsill Ewropew jistieden lill-Kunsill, fuq il-bażi ta' proposta mill-Kummissjoni, biex jistabbilixxi l-modalitajiet li se jirregolaw trasferimenti bħal dawn.

Somom ittrasferiti biex jappoġġjaw miżuri ta' żvilupp rurali skond arranġamenti bħal dawn m'għandhomx ikunu suġġetti għall-iffinanzjar konġunt u l-infiq minimu skond ir-regoli ta' assi stipulati fir-Regolament għall-Iżvilupp Rurali.

Il-Parlament Ewropew esprima n-nuqqas ta' qbil tiegħu rigward il-ftehima tal-Kunsill Ewropew

Il-Parlament Ewropew jieħu nota tal-konklużjonijiet tal-Kunsill Ewropew ta' Diċembru 2005 rigward il-modulazzjoni volontarja min-nefqa relatata mas-suq u l-pagamenti diretti tal-Politika Agrikola Komuni għall-Iżvilupp Rurali sa massimu ta' 20% u t-tnaqqis għan-nefqa relatata mas-suq.

Meta l-modalitajiet ta' din il-modulazzjoni jiġu stipulati fl-atti legali relevanti, il-Parlament Ewropew se jevalwa l-possibilità ta' dawn id-dispożizzjonijiet fir-rigward tal-prinċipji ta' l-UE, bħalma huma r-regoli tal-kompetizzjoni u oħrajn; il-Parlament Ewropew attwalment jirriserva l-pożizzjoni tiegħu fuq ir-riżultat tal-proċedura.

Jikkunsidra li tkun utli li tiġi evalwata l-kwistjoni ta' l-iffinanzjar konġunt ta' l-agrikoltura fil-kuntest tar-reviżjoni ta' l-2008-09. : (Dikjarazzjoni Nru 9 tal-Ftehima Interistituzzjonali tas-17 ta' Mejju 2006.)

Il-Kummissjoni, li kienet "mistiedna" mill-Kunsill Ewropew sabiex tuża d-dritt ta' l-inizjattiva skond it-Trattati u tippreżenta proposta, innotifikat kontra qalbha xi oġġezzjonijiet għal din l-"istedina"

Il-Kummissjoni tieħu nota ta' Punt 62 tal-konklużjonijiet tal-Kunsill Ewropew ta' Diċembru 2005 fejn l-Istati Membri jistgħu jittrasferixxu somom addizzjonali min-nefqa relatata mas-suq u l-pagamenti diretti tal-Politika Agrikola Komuni għall-Iżvilupp Rurali sa massimu ta' 20% ta' l-ammonti li jaslulhom min-nefqa relatata mas-suq u l-pagamenti diretti.

Meta l-Kummissjoni stabbiliet dawn il-modalitajiet ta' din il-modulazzjoni fl-atti legali relevanti, il-Kummissjoni se tipprova tagħmel possibbli l-modulazzjoni volontarja filwaqt li tagħmel l-isforzi kollha sabiex tiżgura li mekkaniżmu bħal dan jirrifletti bl-aħjar mod possibbli r-regoli bażiċi li jmexxu l-politika ta' żvilupp rurali. .

Madankollu, il-Kummissjoni mbagħad aċċettat l-"istedina" mill-Kunsill Ewropew u, fl-24 ta' Mejju 2005, ippreżentat proposta li tistipula regoli għall-modulazzjoni volontarja.

3 Ir-riservazzjoni tal-PE kienet formalizzata fir-riżoluzzjoni tiegħu dwar il-Ftehima Interistituzzjonali dwar id-dixxiplina baġitarja u mmaniġġjar finanzjarju xieraq u fid-dikjarazzjoni Nru.

9 dwar il-modulazzjoni volontarja, P6_TA-PROV(2006)0210

Il-proposta:

· hija bbażata fuq l-Artikolu 37 tat-Trattat KE (il-Parlament Ewropew se jkun biss ikkonsultat)

· tippermetti li tibdel sa 20% tal-pagamenti diretti mill-ewwel pilastru tal-PAK għall-iżvilupp rurali (it-tieni pilastru) b'żieda mal-modulazzjoni obbligatorja deċiża fil-kuntest tar-riforma tal-PAK ta' l-2003

· tippermetti li l-fondi jistgħu jintużaw b'mod ħieles skond id-dispożizzjonijiet tar-Regolament EAFRD; ir-regolamenti dwar in-nefqa minima għal kull assi għandhom jiġu osservati

· Għandha l-istess bażi ta' kalkolu bħall-modulazzjoni obbligatorja, li tinkludi l-miżura speċifika għall-bdiewa ż-żgħar (persentaġġ imnaqqas applikat għall-ewwel EUR 5,000 għall-bdiewa ż-żgħar)

· tagħmel dispożizzjoni għall-miżuri speċifiċi għall-bdiewa ż-żgħar permezz ta' EUR 5,000

· jipprovdi li l-finanzjament konġunt m'huwiex obbligatorju.

· titlob lill-Istati Membri biex jiddeċiedu fi żmien xahrejn dwar ir-rata tat-tnaqqis għall-perjodu sħiħ ta' finanzjament.

Ir-rapporteur għal opinjoni tagħkom jixtieq jirrimarka li m'huwiex kontra l-prinċipju ta' modulazzjoni b'dan il-mod, li timplika t-trasferiment ta' ffinanzjar mill-pilastru I "appoġġ tas-suq u pagamenti diretti għall-bdiewa" għall-pilastru II "Żvilupp rurali" , minħabba li dan jirrifletti l-ispirtu tal-Politika Agrikola Komuni.

L-iżvilupp rurali huwa l-għodda ewlenija għar-ristrutturar tas-settur ta' l-agrikultura u għall-inkuraġġament tad-diversifikazzjoni f'zoni rurali.

Madankollu, il-Parlament ma jistax jaċċetta l-manjiera kif ipproċeda l-Kunsill Ewropew, għal darb'oħra, dwar din il-kwstjoni, u l-manjiera kif il-Kummissjoni daħħlet fil-prattika l-mandat tal-Mexxejja ta' l-Istati u tal-Gvern: 3

L-iffinanzjar konġunt tal-PAK

B'differenza mir-regoli applikati fil-każ tal-bqija tal-Fondi Strutturali, u b'differenza mid-dispożizzjonijiet preċedenti dwar il-modulazzjoni, il-proposta ma tipprovdix għall-iffinanzjar konġunt.

Barra minn hekk, il-Kummissjoni kkommettiet lilha nnifisha kif ġiet espressa fid-dikjarazzjoni Nru.

10 tal-Ftehima Interistituzzjonali tas-17 ta' Mejju 2006 li tagħmel kull sforz sabiex tiżgura li mekkaniżmu bħal dan jirrifletti bl-aħjar mod possibbli r-regoli bażiċi li jmexxu l-politika ta' żvilupp rurali.

Il-modulazzjoni volontarja b'iffinanzjar mhux konġunt tikkawża problemi kbar, għaliex l-iffinanzjar mhux konġunt jikser il-prinċipji tar-responsabilità konġunta u ż-żieda tal-fondi ta' l-UE.

Barra minn hekk, il-Parlament ippropona fir-rapport Böge ( A6-0153/2005 ) li l-problemi ta' ffinanzjar tal-PAK jistgħu jissolvew billi jiġi introdott mekkaniżmu ġdid ta' ffinanzjar konġunt fil-politika ta' l-UE dwar l-agrikoltura.

Regolament Finanzjarju

Il-modulazzjoni timplika trasferiment fl-Intestatura 2 ta' l-MMF 2007-2013 u għaldaqstant għandha konsegwenza fir-rigward tal-klassifikazzjoni ta' l-infiq.

Madankollu, il-proposta tal-Kummissjoni m'għandhiex dispożizzjonijiet iddettaljati kif fil-baġit l-ammonti se jinġiebu, minn kapitlu 05 03, Pagamenti Diretti, għall-kapitlu 05 04, programmi ta' żvilupp rurali.

Il-Parlament Ewropew jixtieq jiddikjara b'mod ċar li dawn l-approprjazzjonijiet jistgħu jiġu ttrasferiti biss wara li jiġu kkunsidrati l-prinċipji ta' l-ispeċifiċità, l-unità u l-eżattezza u t-trasparenza tal-baġit skond id-dispożizzjonijiet ta' Regolament Finanzjarju.

L-injorar tal-Parlament Ewropew bħala qasam ta' l-Awtorità Baġitarja (l-Artikolu 272(9) TEC)

Taħt modulazzjoni volontarja, l-Istati Membri jistgħu unilateralment u mingħajr l-involviment tal-Parlament iżidu n-nefqa stipulata fl-Anness I tal-Ftehima Interistituzzjonali b'bosta miljuni ta' ewro.

Bidla estiża bħal din fil-baġit għan-nefqa mhux obbligatorja mingħajr l-involviment minn qabel ta' l-Awtorità Baġitarja tmur kontra l-ispirtu u l-ittra tal-Ftehima Interistituzzjonali.

L-impatt fuq il-Kalkulazzjoni ta' l-MRI

It-tnaqqis tan-nefqa obbligatorja u ż-żieda tan-nefqa mhux obbligatorja relatati mal- modulazzjoni volontarja se jkollhom impatt fuq il-kalkolu ta' l-MRI (ir-rata massima ta' żieda), li għandu jiġi evalwat b'aktar reqqa.

Għadha ma saritx evalwazzjoni ta' l-impatt.

Huwa inaċċettabbli u irresponsabbli li l-Kummissjoni m'għamlitx evalwazzjoni xierqa ta' l-impatt qabel ir-rilaxx tal-proposta, għalkemm hija meħtieġa mill-Ftehima Interistituzzjonali tas-16 ta' Diċembru 2003 dwar Leġiżlar Aħjar.

Barra minn hekk, l-ebda dikjarazzjoni finanzjarja ċara u kompluta ma ġiet ipprovduta mill-Kummissjoni.

Fid-dawl ta' l-argumentazzjoni msemmija hawn fuq rigward il-prerogattivi baġitarji tal-Parlament Ewropew u fl-assenza ta' l-evalwazzjoni ta' l-impatt, il-Parlament ma jistax jaqbel għall-inizjattiva ta' importanza bħal din.

B'referenza għad-dikjarazzjoni Nru.

9 tal-Ftehima Interistituzzjonali tas-17 ta' Mejju 2006, ir-rapporteur għal opinjoni tagħkom jikkunsidra li tkun utli li tiġi evalwata l-kwistjoni ta' l-iffinanzjar ta' l-agrikoltura fil-kuntest tar-reviżjoni ta' l-2008-09.

Għaldaqstant:

Il-Kumitat għall-Baġit jitlob lill-Kumitat għall-Agrikoltura u l-Iżvilupp Rurali, bħala l-kumitat responsabbli, biex jipproponi r-rifjut tal-proposta tal-Kummissjoni.

Proposta għal regolament tal-Kunsill li jistipula regoli għall-modulazzjoni volontarja ta' pagamenti diretti previsti fir-Regolament (EC) Nru 1782/2003 li jistabbilixxi regoli komuni għal skemi ta' appoġġ dirett fi ħdan il-politika agrikola komuni u jistabbilixxi ċerti skemi ta' appoġġ għall-bdiewa, u jemenda r-Regolament (EC) Nru 1290/2005

Kumitat responsabbli

Opinjoni mogħtija minn

Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur għal opinjoni

Data tal-ħatra

Rapporteur għal opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)

PROĊEDURA

Proposta għal regolament tal-Kunsill li jistipula regoli għall-modulazzjoni volontarja ta' pagamenti diretti previsti fir-Regolament (KE) Nru 1782/2003 li jistabbilixxi regoli komuni għal skemi ta' appoġġ dirett fi ħdan il-politika agrikola komuni u jistabbilixxi ċerti skemi ta' appoġġ għall-bdiewa, u jemenda r-Regolament (KE) Nru 1290/2005

Data meta ġie kkonsultat il-PE

Kumitat responsabbli Data tat-tħabbir fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Proċedura simplifikata - data tad-deċiżjoni

Bażi legali kkontestata Data ta' l-opinjoni tal-JURI

Dotazzjoni finanzjarja emendata Data ta' l-opinjoni tal-BUDG

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) (skond l-Artikolu 178 (2)) preżenti għall-votazzjoni finali